
	Αθήνα 15.12.2008

	ΕΚΤΕΛΕΣΤΙΚΗ ΕΠΙΤΡΟΠΗ

Τηλ 2103246109

Fax 2103246165
	ΑΡΙΘΜ. ΠΡΩΤ.: 480


Προς
1.- Ομοσπονδίες – Μέλη Α.Δ.Ε.Δ.Υ.

2.- Νομαρχιακά Τμήματα Α.Δ.Ε.Δ.Υ.

Νέες αγωνιστικές, απεργιακές δράσεις

Συναδέλφισσες , Συνάδελφοι

Μετά τη γενική απεργία της 10/12/2008, σύμφωνα και  με το πλαίσιο των αποφάσεων του Γενικού Συμβουλίου (28/11/2008) και της Ε.Ε. (8/12/2008) και στη βάση των νέων δεδομένων :

α.- Την πολιτική και κοινωνική συγκυρία από το τραγικό και συγκλονιστικό γεγονός της δολοφονίας του 16χρονου Αλέξη, τις κινητοποιήσεις της νεολαίας και της κοινωνίας που αναδεικνύουν, με συμπυκνωμένο τρόπο και περιεχόμενο, το ζήτημα των συλλογικών δικαιωμάτων : πολιτικών, οικονομικών, εργασιακών και κοινωνικών.
β.- Την ψήφιση του προϋπολογισμού της λιτότητας, που ψηφίζεται μάλιστα σε μη εργάσιμη ημέρα (Κυριακή 21/12/2008), τη μείωση των εισοδημάτων και των κοινωνικών δαπανών, την προώθηση και νέων ιδιωτικοποιήσεων,  την άδικη και ταξική φορολογία. 
γ.- Την παραμονή της εκκρεμότητας επιχορήγησης και χρηματοδότησης του Ταμείου Πρόνοιας (εφάπαξ) και του ΟΠΑΔ (Υγειονομική Περίθαλψη), με αποτέλεσμα την όξυνση και τη δραματική εξέλιξη που ήδη έχουν προσλάβει.
δ.- Τις αποφάσεις για κινητοποιήσεις Ομοσπονδιών – Μελών της Α.Δ.Ε.Δ.Υ.,

διευρύνονται, οργανώνονται και συντονίζονται ως εξής οι δράσεις μας :
Την Πέμπτη 18/12/2008 ΠΑΝΕΛΛΑΔΙΚΗ ΣΤΑΣΗ ΕΡΓΑΣΙΑΣ από 11.30 έως το τέλος του ωραρίου με :
1. Κεντρική συγκέντρωση στις 12.00 στην οδό Αριστοτέλους (Υπουργείο Υγείας, ΟΠΑΔ) όπου πραγματοποιείται και συγκέντρωση της ΠΟΕΔΗΝ για τη δημόσια υγεία, πρόνοια, στην οποία συμμετέχουμε και υποστηρίζουμε.

2. Την πραγματοποίηση συλλαλητηρίων  στην Αθήνα, στα αστικά κέντρα και στις υπόλοιπες πόλεις σε συντονισμό με τις εκπαιδευτικές ομοσπονδίες, τα Νομαρχιακά Τμήματα και τα Εργατικά Κέντρα  (Πέμπτη 18/12/2008 από 12.00 και μετά).

Συναδέλφισσες, Συνάδελφοι, 

Η ανάπτυξη των οργανωτικών και πολιτικοσυνδικαλιστικών ενεργειών, μέτρων και πρωτοβουλιών για την καθολική, οργανωμένη, δυναμική συμμετοχή στις αγωνιστικές, απεργιακές δράσεις, είναι επιβεβλημένη για όλους από τα γεγονότα και τη συγκυρία, τα προβλήματα και τις εξελίξεις.

ΟΛΟΙ ΣΤΟΝ ΑΓΩΝΑ

ΓΙΑ ΤΑ ΔΙΚΑΙΩΜΑΤΑ ΜΑΣ
ΠΑΝΕΛΛΑΔΙΚΗ ΣΤΑΣΗ ΕΡΓΑΣΙΑΣ ΠΕΜΠΤΗ 18/12/2008

11.30 έως τέλος ωραρίου

ΣΥΓΚΕΝΤΡΩΣΕΙΣ ΚΑΙ ΣΥΛΛΑΛΗΤΗΡΙΑ ΠΑΝΤΟΥ

Για την Εκτελεστική Επιτροπή της Α.Δ.Ε.Δ.Υ.

                 Ο ΠΡΟΕΔΡΟΣ                            Ο ΓΕΝ. ΓΡΑΜΜΑΤΕΑΣ

      ΣΠΥΡΟΣ ΠΑΠΑΣΠΥΡΟΣ                     ΗΛΙΑΣ ΗΛΙΟΠΟΥΛΟΣ

